江南水乡服饰

简介 
江南服饰是一种有浓郁地域特色个服装，俚主要勒江南地区流行。梳愿摄头，扎包头巾，穿拼接衫、拼挡裤、柬倔裙、裹卷膀、着绣花鞋是俚个主要特点。搿浪搿江南服装方便勒河网密布个江南水乡生产生活，俚凝结之吴越先民个智慧结晶。

 特点 
生活勒苏州以东甪直、胜浦、唯亭一带个农村妇女，还是保留之传统民俗服装。俚哚历来以梳愿摄头，扎包头巾，穿拼接衫、拼挡裤、柬倔裙、裹卷膀、着绣花鞋做为主要特征个传统服装。 
水乡妇女交关重视愿摄头个梳理搭装饰，俚哚以黑头发、大发留还有穷多个饰品，辅以精美个包头内搭服装，显示出自家个心灵手巧搭端庄秀美。
搿种服装个地方特色非常浓郁，传承性稳定，但不过随之季节个变化，年龄个差异还有礼仪个需要，有明显个差别。
一般来讲，春秋来讲，春秋季节服装个特点尤其突出。春秋季服饰浪装之拼接衫为主，面料多以花布、土布、深浅士林布为主要基调，色彩对比鲜明，鲜而弗艳、艳而弗俗，常用几种色彩个面料拼接而成，剪裁得体，缝工精细，装饰性强，俚个特点也是通过服装个装饰工艺体现个：有拼接、滚边、纽攀、带饰、绣花等。
而裤子多用蓝地白印花布或者白地蓝印花布，裤挡用蓝或者黑个士林布拼接。搿种服饰一开始因为受到布幅个限制还有省料而拼接，拼接个辰光由实现实际需要个拼接发展到主观意识个拼接，呒没弗讲究整齐均衡还有对称个形式美。
腰浪搿瞩裙也蛮有特色，长度齐膝，裙搁极细，搁面还有裙带浪侪有弗一样工艺个花饰，裙外头系一条小穿腰，穿腰是搭蹋裙相联个辅件。穿腰浪缝之一个大口袋，穿腰四周还有带浪绣之各种图案个花纹，是服饰浪个重要装饰物。
裙子个设计是蛮实用个，劳动个辰光倔裙，腰背弗容易受风寒，立勒嗨个辰光又能增加腰部个力量。下摆比较大，弗影响行动，有利于水田操作，又方便勒外头小解遮盖，既实用又美观。
水乡地区鞋个特色也蛮浓。鞋个形式像只小船，弗分左右，所以又叫船形绣花鞋，鞋帮两刽合成，鞋面以绣花为主，色彩鲜艳，花样丰富多彩。船鞋个做工精细耐看，坚固实惠，是水乡妇女传统个礼鞋。
水乡妇女服饰，随之年岁个大小，有弗同个要求，青年妇女以花俏为主，精地利用服饰上的有限空间，巧妙地运用色彩对比、衬托、交错的手法，以达到显眼，花俏个艺术效果，畀人轻盈洒脱个感觉。
而中年、老年妇女以深色调为主，服饰庄重、稳定，穿着要求个舒展宽大，所以畀人古朴持重个感觉。

Category:苏州